Ristija Johannes

pisi|Ristija Johannes (Tizian, 1542)
Ristija Johannes (idakirikus ka Johannes Eelkäija, vanakreeka: Ἰωάννης ὁ βαπτίζων) oli Vana Testamendi viimane ja Uue Testamendi esimene prohvet. Teda nimetatakse prohvetiks ka koraanis.

Johannes sündis peaingel Gabrieli kuulutatuna Hebroni linnas preester Sakariase ja tema naise Eliisabeti pojana kuus kuud enne Kristuse sündi. Seda päeva tähistatakse jaanipäevana.

Prohvet Malaki ettekuulutuse järgi oli Johannese missioon teenida prohvetina. Selle nimel elas ta kaamelivillast rüüd kandes pikki aastaid kõrbes. Ta ristis Jordani jões oma sugulase Jeesuse.

Johannes suri märtrisurma. Salome, kuningas Herodese kasutütar, võlus ühel peol kuningat oma tantsuga ning nõudis vastutasuks Johannese pead liual. Herodes lasi pühaku pea maha raiuda. Johannese pea esitlemine Salomele liual on kunstis sageli kasutatud motiiv.

Matteuse evangeelium, 3:

 Neil päevil tuli Ristija Johannes ja kuulutas Juuda kõrbes:
 "Parandage meelt, sest taevariik on lähedal!"
 Tema ongi see, kellest on räägitud prohvet Jesaja kaudu: "Hüüdja hääl on kõrbes: Valmistage Issandale tee, tehke tasaseks tema teerajad!"
 Johannesel oli kaamelikarvadest kuub, ja ta niuete ümber oli nahkvöö, aga roaks olid talle rohutirtsud ja metsmesi.Matteuse evangeelium, 3: Ristija Johannese jutlus www.piibel.net (vaadatud 08.01.2018)

Ristija Johannesele pühitsetud kirikud Eestis
Ristija Johannesele on pühitsetud:
Harju-Jaani Ristija Johannese kirik
Järva-Jaani Ristija Johannese kirik
Lüganuse Ristija Johannese kirik
Meeksi Ristija Johannese kirik Setumaal Miikses, mida ehitati salaja öösiti Stalini ajal, kirikupüha on jaanipäeval vana kalendri järgi
Mõniste-Ritsiku Ristija Johannese kirik
Tallinna Nõmme Ristija Johannese kirik
Tartu Jaani kirik

 Vaata ka 
ristimine

Viited

Kategooria:Uue testamendi inimesed
Kategooria:Pühakud
Kategooria:Koraan